<classify> Akizungumza juzi baada ya kuifunga Polisi Zanzibar bao 1-0 na kufuzu fainali hizo, kocha Kopunovic alisema ana mambo mawili mbele yake katika mechi ya Mtibwa, moja likiwa kulipa kisasi cha kuifunga kwenye hatua ya makundi ya michuano hiyo na pili kutwaa ubingwa.Simba na Mtibwa zilipangwa kundi moja na Mtibwa iliibuka na ushindi wa bao 1-0. Simba haijapata ushindi kwa Mtibwa msimu huu, kwani katika mechi ya raundi ya kwanza ya Ligi Kuu Bara zilitoka sare ya bao 1-1 kabla ya kufungwa mabao 3-0 katika mechi ya kirafiki.Alisema akiwa na malengo hayo anajipanga kutoa mbinu mpya za ufundishaji ili kuhakikisha anayafikia mambo yake hayo katika mchezo huo.Kopu alisema katika michuano hiyo timu yake imeimarika kwa kiwango kikubwa na anaamini mchezo wake huo wa fainali atafanikisha malengo yake.Alieleza awali alikuwa na kazi kubwa ya kuhakikisha timu yake inafikia hatua nzuri kwenye mashindano, ikiwemo kutinga fainali jambo ambalo limefanikiwa kwake na sasa kilichobakia ni kuona inatwaa ubingwa.Hata hivyo, Mtibwa ndiyo inapewa nafasi kubwa ya kuibuka na ushindi kesho kutokana na mwenendo wake mzuri kwenye michuano hiyo na hata kwenye Ligi Kuu bara, kwani ndio inashika usukani kwa kufikisha pointi 16.Kocha wa Mtibwa, Mecky Maxime alisema anafahamu ugumu wa mechi ya kesho, lakini amewaelekeza wachezaji wake cha kufanya.Najua kwamba mechi itakuwa ngumu sana kwa sababu sisi kwa sasa kila timu inatukamia sana, lakini nimewaelekeza wachezaji wangu wanajua cha kufanya, nataka kudhihirisha kwamba hatujafika hapa kwa kubahatisha, alisema Maxime.Mtibwa Sugar ilifuzu fainali baada ya kuifunga JKU kwa mikwaju ya penalti 4-3 katika mechi ya nusu fainali juzi.  <topic>: MICHEZO 